Ruinene av Apollons tempel ved Didyma
**Didyma** (gresk: Δίδυμα) var en antikk jonisk helligdom ved dagens Didim i Tyrkia, som inneholdt et tempel og et orakel for Apollon, *Didymaion*. På gresk betyr *didyma* tvilling, men grekere som søkte en «tvilling» ved Didyma overså den kariske opprinnelsen til stedsnavnet. Ved siden av Delfi var Didyma det mest aktede orakelet i den greske verden, først nevnt blant grekerne i den homeriske hymnen til Apollon, men en etablering som gikk forut det greske skriftspråket og selv den greske koloniseringen av Jonia. Den greske geografen Pausanias forsikrer at Didyma var «eldre enn bosetningen til jonerne».

Mytiske genealogier av opprinnelsen til *branchidæ*, en presteslekt, er formet for å fastesette Didyma som en hellenistisk tradisjon, datert til den hellenistiske perioden.

Didyma var det største og mest betydningsfulle helligdommen på området til den store antikken byen Miletos. For å komme dit måtte besøkende følge den hellige vegen til Didyma, rundt 17 km lang. Langs vegen, som var rituelle vegstasjoner, var det statuer av branchidæpresternes familie, både mannlige og kvinnelige, foruten også dyrestatuer. En del av disse statuene, som er datert fra 500-tallet f.Kr. er nå i British Museum, tatt av Charles Newton på 1800-tallet.

Greske og romerske forfattere forsøkte å tillempe navnet Didyma til «tvillingtemplene» — som ikke var et trekk ved stedet — eller til tempelet til tvillinggudene Apollon og Artemis, hvis egen kultsenter ved Didyma var kun nylig etablert, eller hvorvidt, slik Wilamowitz har foreslått  at det er en forbindelse til Kybele Dindymene, «Kyble fra fjellet Dindymon», er drøftet. Nyere utgravninger av en tysk gruppe arkeologer har avdekket en betydelig helligdom dedikert til Artemis og hennes nøkkelritual fokuserte på vann. 500-tallets *Didymaion*, dedikert til Apollon, omfattet dens mindre forgjenger, som arkeologene har identifisert. Dets rikdommer ble økt med gaver fra Krøsus.

Referanser
----------

1. ↑  Didim er lokalisert ved den moderne landsbyen Yeni Hisar (Yoran), nært til det tyrkiske feriestedet Altinkum Arkivert 1. juli 2012 hos Wayback Machine. nær byen Söke i provinsen Aydın.
2. ↑  Didyma er beslektet med Idyma i Karia, og Sidyma i Lykia, angitt av Joseph Eddy Fontenrose (Fontenrose: «Zeus Didymaeus» i: *Transactions and Proceedings of the American Philological Association* **63** (1932, ss. 245-255) s 251).
3. ↑  Fontenrose 1932:245 demonstrerer at en «Zevs Didymeos» som var nevnt en gang av Nikandros fra Kolofon, er et fantasibilde basert på kun en geografisk epitet: den Zevs som delte æresbevisning med å være Didyma skytsgud, skjønt ikke i Didymaion selv, var faktisk *Zevs Soter*, «Zeus Frelseren».
4. ↑  Parke, H. W. (1985): [*The Massacre of the Branchidae*], JStore, i: *The Journal of Hellenic Studies*, Vol. 105, (1985), s. 59-68
5. ↑  Parke, H. W. (1985): «The Temple of Apollo at Didyma: The Building and Its Function» i: *The Journal of Hellenic Studies* **106** (1986, ss. 121-131) s 123.
6. ↑  Wilamowitz-Moellendorff: «Die Herkunft am Magneten-um-Maeander» i: *Hermes* **30** (1895), s 181, tar et stikkord fra et forslag hos Strabon at magnetere (en gammel gresk stamme Thessalia som deltok i Trojakrigen) kom fra regionen rundt fjellet Didyma i Thessalia og reiste på deres nye hjem et tempel til *Dindymene*, «Gudenes mor», det vil si Kybele

Eksterne lenker
---------------

* Offisielt nettsted Rediger på Wikidata

* (en) Didyma – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** GeoNames
 |